《和李监仓》
宋代·林亦之

枉蒙龙卧篇，如睹藤萝境。十年招隐士，欲到此山顶。

坐石诵离招，掬水弄清影。无人同荷锄，长愧林下景。

昨者逢李侯，一笑便欢领。为言有明月，公事且暂屏。

骑驴学贾岛，扪虱唤王猛。双镳云外来，斜帽不须整。

夜投招提宿，听雨寒更永。论文到昌黎，说诗笑匡鼎。

闷人数日风，何时发深省。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。